Amics de les Arts i Joventuts Musicals

Curs pràctic de dibuix i pintura · Nivell avançat · Gener – Juny 2026
2026-05-02 18:30 - 20:00, 2026-05-03 18:30 - 20:00, 2026-05-04 18:30 - 20:00, 2026-05-05 18:30 - 20:00, 2026-05-06 18:30 - 20:00, 2026-05-07 18:30 - 20:00, 2026-05-08 18:30 - 20:00, 2026-05-09 18:30 - 20:00 (Europe/Paris) and 16 more dates
Aquest curs està adreçat a persones que ja tenen una base de dibuix o pintura i volen aprofundir en la tècnica, perfeccionar el seu llenguatge figuratiu i desenvolupar una obra més personal.
Al llarg del curs es treballa tant des de l’observació com des de la imaginació, amb sessions d’estudi i pràctiques a l’aire lliure. Es revisen i consoliden els fonaments del dibuix i la pintura, s’exploren diferents formes de representació i s’integren tècniques d’artistes i exercicis de desenvolupament creatiu.
El curs combina una base teòrica sòlida amb una pràctica continuada, i culmina amb el desenvolupament d’un projecte personal o una petita sèrie d’obres, amb acompanyament tècnic i reflexió col·lectiva.
🗓️ Divendres · de 18.30 a 20.00 h

Durada: 6 mesos (16 de gener a 19 de juny de 2026)
Freqüència: 1 classe setmanal de 1,5 h
Públic: persones amb experiència prèvia en dibuix i pintura
Tècniques: acrílic, tècniques mixtes i oli

🧑‍🏫 Professora: Sofia Ugarte (veure més informació).
ℹ️ Més informació sobre els cursos de dibuix i pintura, aquí.
Inscripcions
Per a més informació sobre els cursos i per formalitzar la inscripció, podeu contactar amb Amics de les Arts i Joventuts Musicals:
📍 Adreça:
C/ Teatre, 2 – C/ Sant Pere, 46, 1r pis · 08221 · Terrassa
📞 Telèfon: 93 785 92 31
✉️ Correu electrònic: info@amicsdelesarts-jjmm.cat
🕒 Horari d’atenció a secretaria:
De dilluns a divendres, de 17.00 a 20.00 h
_____
𝐓’𝐡𝐚 𝐢𝐧𝐭𝐞𝐫𝐞𝐬𝐬𝐚𝐭 𝐚𝐪𝐮𝐞𝐬𝐭 𝐜𝐨𝐧𝐭𝐢𝐧𝐠𝐮𝐭
📧 Subscriu-te al nostre 𝐵𝑢𝑡𝑙𝑙𝑒𝑡𝑖́ i rebràs, cada quinze dies, les novetats culturals al teu correu electrònic.
📲 Informa’t també a través del nostre canal de WhatsApp (dilluns i dijous).
i segueix-nos a Instagram, Facebook i X (Twitter) per no perdre’t cap activitat.

Sessions de model amb figura humana · Cada dilluns a AAiJM (18.30 h)
2026-05-04 18:30 - 19:30, 2026-05-11 18:30 - 19:30, 2026-05-18 18:30 - 19:30, 2026-05-25 18:30 - 19:30
Aquesta presentació amb diapositives necessita JavaScript.
🗓️ Cada dilluns, fins al juny (excepte Nadal i Setmana Santa)
🕠 De 18.30 a 19.30 h
📍 Sala Joaquim Cardellach – Entrada pel carrer del Teatre

👁️ Què són les sessions de model?
Són trobades setmanals per practicar el dibuix del natural a partir d’un/a model real.
No és un curs ni una classe dirigida, sinó un espai de pràctica compartida on cadascú treballa al seu ritme, en un ambient tranquil i creatiu.

🧑‍🎨 A qui s’adrecen?
A tothom que vulgui dibuixar figura humana, tant si ja té experiència com si vol començar de zero.
No cal cap nivell previ, només ganes d’observar, dibuixar i aprendre a partir de la pràctica.

✏️ Què cal portar?
Cada participant ha de portar el seu propi material de dibuix: paper, llapis, carbonet, aquarel·la o la tècnica que prefereixi.

🕰️ Com funciona una sessió?
Cada dilluns hi ha un o una model (tenim tres models que es van alternant entre ells/es).
Es fan:

3 sessions de 10 minuts
2 sessions de 15 minuts

Això permet treballar el traç ràpid, les proporcions i la mirada artística, en un ambient relaxat i concentrat.

💶 Quin és el preu?
El preu és per sessió individual:

3 € per a socis/es d’Amics de les Arts
6 € per a no socis/es [Vegeu avantatges de fer-se soci/a]

Es pot venir un dia puntual, tot i que es recomana una certa continuïtat per aprofitar millor l’experiència.

🤝 Per què t’hi has d’apuntar?

Per millorar la tècnica observant del natural.
Per connectar amb altres aficionats i artistes locals.
Per gaudir d’una hora de calma creativa cada dilluns.
I perquè no cal experiència prèvia: pots venir a provar-ho un dia!

📬 Més informació
Per a qualsevol dubte o per participar-hi:
📩 amicsdelesarts@amicsdelesarts-jjmm.cat
🌐 amicsdelesarts-jjmm.cat

Seminari | Per què ens agrada tant la poesia de Joan Salvat-Papasseit i per què ens hauria d’agradar encara més? · Escola de Literatura de Terrassa
2026-05-07 18:30 - 20:30
Joan Salvat-Papasseit és una de les veus més rellevants i singulars de la poesia catalana del segle XX. Tot i morir molt jove, la seva obra ha tingut una recepció continuada i plural, i ha estat llegida des de perspectives molt diverses: avantguardista, vitalista, eròtica, popular o socialment compromesa.
Aquest seminari de quatre sessions setmanals proposa una aproximació a la poesia de Salvat-Papasseit a partir de la lectura d’una selecció de poemes, posant l’accent sobretot en com estan escrits.
La proposta vol respondre a una pregunta aparentment senzilla —per què ens agrada tant la seva poesia— i anar una mica més enllà: descobrir per què ens hauria d’agradar encara més. Perquè en poesia, ni tan sols en la dels grans poetes, no tot és evident a primera vista, i és justament aquí on s’amaga bona part del plaer de la lectura.
El seminari està pensat tant per a persones que ja coneixen l’obra de l’autor com per a aquelles que s’hi volen acostar per primer cop. No cal cap bagatge previ, només ganes de llegir poesia i de deixar-se interpel·lar pels textos.

El seminari serà impartit per Jaume Aulet i forma part de la programació de l’Escola de Literatura de Terrassa.
Informació pràctica
📅 Dates: 9, 16 i 30 d’abril, i 7 de maig de 2026
🕡 Dia i horari: Dijous, de 18.30 a 20.30 h
⏱️ Durada: 8 hores (4 sessions setmanals)
📍 Lloc: Amics de les Arts i Joventuts Musicals
(C/ Sant Pere, 46, 1a planta – Terrassa)
Preu

60 €
40 € per a persones associades a Amics de les Arts i Joventuts Musicals
50 € per a persones jubilades o menors de 30 anys

Matrícula — La inscripció es pot fer:
🌐 A través del formulari: http://amicsdelesarts-jjmm.cat/matricula-elt/
📞 Trucant al 93 785 92 31
📍 Presencialment a la secretaria d’Amics de les Arts i Joventuts Musicals
(de dilluns a divendres, de 17.00 a 20.00 h)
Es recomana disposar d’alguna edició de la poesia completa de Joan Salvat-Papasseit. Són especialment indicades les publicades el 2024 amb motiu del centenari de la seva mort.
_____
𝐓’𝐡𝐚 𝐢𝐧𝐭𝐞𝐫𝐞𝐬𝐬𝐚𝐭 𝐚𝐪𝐮𝐞𝐬𝐭 𝐜𝐨𝐧𝐭𝐢𝐧𝐠𝐮𝐭?
📧 Subscriu-te al nostre 𝐵𝑢𝑡𝑙𝑙𝑒𝑡𝑖́ i rebràs, cada quinze dies, les novetats culturals al teu correu electrònic.
📲 Informa’t també a través del nostre canal de WhatsApp (dilluns i dijous).
i segueix-nos a Instagram, Facebook i X (Twitter) per no perdre’t cap activitat.

Debats Literaris amb Montserrat Espallargas — Del 18 d’octubre de 2025 al 15 de maig de 2026
2026-05-15 19:00 - 20:00
Amics de les Arts i Joventuts Musicals engega aquest curs una nova activitat estable, en col·laboració amb altres entitats com la BCT: els Debats Literaris, un cicle conduït per l’escriptora i periodista Montserrat Espallargas. La proposta no és un club de lectura tradicional, sinó un espai de debat i intercanvi al voltant de grans obres i autors de la literatura universal i contemporània.
ENTREVISTA | Montserrat Espallargas: “Els Debats Literaris volen transformar la lectura en una experiència viva”
El cicle arrencarà el dissabte 18 d’octubre amb Madame Bovary, de Gustave Flaubert, en una sessió a la Biblioteca Central de Terrassa.
Per un preu únic de 65 €, les persones inscrites podran participar lliurement en tots els debats del programa, que es desenvoluparan entre octubre i maig en diversos espais de la ciutat: la seu d’Amics de les Arts i Joventuts Musicals, la Biblioteca Central i d’altres locals de Terrassa. Algunes de les trobades tindran un format especial amb maridatges gastronòmics sorpresa, que es donaran a conèixer només 24 hores abans de l’activitat.
👉 IMPORTANT! Els participants a Debats Literaris que siguin socis d’AAiJM tindran un -20% de descompte en la inscripció.

🗓️ Calendari de trobades
📖 Dissabte 18 d’octubre (11.00 h)
Madame Bovary, de Gustave Flaubert
ℹ️ Una de les novel·les fundacionals del realisme modern. Retrata la vida d’Emma Bovary, una dona insatisfeta amb el seu matrimoni i la vida de províncies, que busca la felicitat en amors apassionats i luxes inabastables. Una crítica als ideals romàntics i a la societat burgesa del segle XIX.
🎙️ Participa: Lídia Anoll
Doctora en Filologia Francesa i professora del Departament de Filologia Romànica de la Universitat de Barcelona. Especialista en l’obra de Gustave Flaubert.
📍 Participació presencial a la Biblioteca Central de Terrassa
Activitat organitzada conjuntament amb la Biblioteca Central de Terrassa, dins del Club de Lectura.
📖 Dijous 13 de novembre (19.00 h)
La pau que ens ofegava, de Mercè Cabrera
ℹ️ Novel·la que explora la vida d’una família marcada pels silencis, les renúncies i la complexitat de les relacions humanes. Mercè Cabrera ofereix una mirada íntima i crítica sobre la memòria personal i col·lectiva.
🎙️ Participa: Mercè Cabrera
Filòloga i traductora anglesa. Autora de La pau que ens ofegava, Premi Ciutat de Xàtiva.
📍 Participació presencial a la seu d’Amics de les Arts i Joventuts Musicals.
📖 Dimecres 10 de desembre (18.45 h)
Conversación en la catedral, de Mario Vargas Llosa
ℹ️ Un clàssic de la literatura llatinoamericana que dissecciona la corrupció i la repressió a la dictadura peruana dels anys cinquanta. A través d’una llarga conversa en un bar, es desplega un mosaic de personatges i històries que mostren la decadència social i política del país.
Estudiarem els paral·lelismes extraordinaris d’aquesta obra amb altres de la literatura catalana.
📍 La Taverna del Ciri
📖 Divendres 9 de gener (19.00 h)
Olor a hormiga, de Júlia Pero
ℹ️ Novel·la contemporània catalana que combina lirisme i cruesa per parlar de les emocions humanes, els records i les vivències que marquen la identitat. Una obra intimista i potent.
🎙️ Participa: Júlia Però (virtualment)
📍 Lloc a determinar
📖 Divendres 6 de febrer (19.00 h)
Alexis o el tractat del combat inútil, de Margarite Yourcenar
ℹ️ Publicada el 1929, és una novel·la en forma de confessió epistolar on un jove músic explica la seva lluita interior per acceptar la seva homosexualitat. Un text valent i lúcid sobre identitat, desig i llibertat personal.
🎙️ Participa: Antonia Pallach
Traductora de l’obra. Participació presencial.
📍 Seu d’Amics de les Arts i Joventuts Musicals
📖 Dissabte 21 de març (11.00 h)
Antologia Salvat Papasseit
ℹ️ Selecció dels poemes més emblemàtics d’un dels grans poetes catalans d’avantguarda. La seva obra transmet vitalitat, amor, compromís social i una mirada plena d’innovació formal.
🎙️ Participen: Jordi Martí i Amat Pallejà
Activitat del Club de Lectura organitzada conjuntament amb la Biblioteca Central de Terrassa.
📍 Participació presencial a la Biblioteca Central de Terrassa.
📖 Divendres 17 d’abril (19.00 h)
Mátame amor, d’Ariana Harwicz
ℹ️ Una novel·la breu i intensa que mostra la veu d’una dona atrapada en la rutina domèstica i en una relació opressiva. Amb un estil fragmentat i visceral, Harwicz planteja un relat inquietant sobre desig, maternitat i violència.
Participa: Ariana Harwicz (Club de Lectura conjunt amb la Biblioteca de Terrassa)
🎙️ Participa: Ariana Harwicz
Activitat del Club de Lectura organitzada conjuntament amb la Biblioteca Central de Terrassa.
💻 Participació virtual des de l’Argentina.
📍 Seu d’Amics de les Arts i Joventuts Musicals

📖 Divendres 15 de maig (19.00 h)
La concorxa dels imbècils, de John Kennedy Toole
ℹ️ Considerada una de les novel·les més divertides i corrosives del segle XX, té com a protagonista Ignatius J. Reilly, un personatge excèntric i desmesurat que viu a Nova Orleans. Sàtira desbordant sobre la societat nord-americana, plena d’humor i crítica.
📍 Lloc a determinar

📌 Nota informativa 1
Els llocs de les trobades de Mario Vargas Llosa i de John Kennedy Toole encara estan per determinar.
En ambdós casos, es farà un maridatge de l’obra amb un restaurant de la ciutat, que s’anunciarà 24 hores abans de la trobada a través dels canals d’Amics de les Arts i Joventuts Musicals.

📌 Nota informativa 2
Filosofia del Club de Lectura
El nostre club de lectura neix de la convicció que la literatura és un espai viu de diàleg, descobriment i llibertat. Alternem lectures d’obres clàssiques i contemporànies per mantenir oberts els ponts entre passat i present, i defugim els circuits comercials per donar veu a textos que il·luminen, remouen i qüestionen.
Creiem que llegir és més enriquidor quan és compartit: per això combinem trobades presencials i virtuals amb autors, traductors i lectors, amb l’objectiu d’escoltar, debatre i fer créixer la lectura col·lectiva.

ℹ️ Informació i inscripcions
👉 Preu global del cicle: 65 €
Inclou totes les sessions i, quan escaigui, els maridatges gastronòmics.
📝 Les inscripcions es poden fer presencialment a la secretaria d’Amics de les Arts i Joventuts Musicals
📍 C/ Sant Pere, 46, 1a planta – Terrassa
